Svadobné hostiny
Pozvite rodinu a priateľov k svadobnému stolu.
Reštaurácia Anjou Court
Veľkolepá zámocká reštaurácia s ručne maľovaným stropom, všadeprítomnými rodovými ľaliami rodiny Anjou a grandióznym krbom vytvára romantickú atmosféru stvorenú pre gurmánsku svadobnú hostinu pri sviečkach pre 110 hostí.
Kongresová sála kráľa Žigmunda
Ak túžite po modernom priestore, presklená sála vytesaná do skaly je ideálnym miestom pre zábavu až do rána. Sála ponúka priestor pre svadobné hostiny až do 150 hostí.
Terasa a vnútorné nádvorie
V prípade záujmu zažiť svadobnú hostinu v exteriéri, obklopení atmosférou celého zámku, Vám odporúčame našu zámockú terasu vhodnú pre 60 hostí alebo vnútorné nádvorie zámku určené pre svadby až do 200 hostí.
Veľká rytierska sála
Nádherná sála s hviezdicovým stropom prechádzajúcim plynule do mohutného ústredného piliera dodá Vašej svadbe nádych histórie. Táto sála je vhodná pre svadobné hostiny do 40 hostí.